


Z a p i s n i k
s 40. sjednice Vijeća Mjesnog odbora Vukomerec, 19. rujna 2024. s početkom u 19:00 sati u prostorijama MS Vukomerec, Porečka 7a.


Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar



Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvješćuje nazočne da su e-mailom primili Poziv i materijale za sjednicu.

Predsjednik predlaže usvajanje Zapisnika sa prošle sjednice nakon čega Vijeće, bez rasprave, jednoglasno usvaja zapisnik 39. sj. VMO.

Predsjednik predlaže usvajanje dnevnog reda onako kako su ga vijećnici primili u Pozivu.

Nakon provedenog glasovanja utvrđuje se da Vijeće jednoglasno usvaja gore predloženi dnevni red.


            



D N E V N I     R E D

1. Izmjena Poslovnika o radu VMO Vukomerec
2. Aktualna komunalna problematika
3. Razno: izvješća, pitanja i prijedlozi.












Ad 1)	Izmjena Poslovnika o radu VMO Vukomerec

Predsjednik podsjeća kako su vijećnici primili izmjenu Odluke kao i obrazloženje iste putem e-pošte te otvara raspravu.
Vijeće, bez rasprave, jednoglasno donosi


ODLUKU
o izmjeni Poslovnika o radu Vijeća Mjesnog odbora Vukomerec


Članak 1.

	U Poslovniku o radu Vijeća Mjesnog odbora Vukomerec , donesenog na 40. sjednici, 19. rujna 2024., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 


Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.





Ad 2) 	Aktualna komunalna problematika

Vijeće raspravlja o danu Mjesnog odbora te zaključuje kako je u Pravila Mjesnog odbora Vukomerec potrebno uvrstiti dodatan članak o Danu Mjesnog odbora Vukomerec koji će se obilježavati 10. rujna svake godine.
Vijeće, jednoglasno donosi


Zaključak

o izmjeni Pravila MO Vukomerec

1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da se u Pravila Mjesnog odbora Vukomerec

· uvrsti dodatan članak o Danu Mjesnog odbora 10. rujna 

2. Ovaj zaključak dostavit će se Gradskom uredu za mjesnu samoupravu, promet, civilnu zaštitu i sigurnost. 



Predsjednik, također, izvještava kako su putem e-pošte vijeća zaprimili obavijesti o potrebi iskazivanja interesa za osiguravanje sredstava za „Plan Potreba“ za 2025.
Vijećnici su suglasni da se osigura maksimalan iznos sredstava te jednoglasno donose




Z A K L J U Č A K
 o osiguravanju sredstava za provođenje aktivnosti, programa i projekata u svrhu unapređenja kvalitete života građana


1. Vijeće Mjesnog odbora Vukomerec predlaže da se za naredno proračunsko razdoblje osiguraju sredstva za potrebe realizacije Plana u iznosu 3.000,00 eura.

2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.





Ad 3)  Razno: izvješća, pitanja i prijedlozi

Predsjednik konstatira kako je Vijeće na znanje zaprimilo dopis kojim se sva vijeća mjesnih odbora pozivaju da iskažu eventualnu želju i prijedloge za spajanje sa drugim mjesnim odborima.
U raspravi sudjeluju svi vijećnici te izražavaju stav kako neće pokrenuti inicijativu i ne vide interes niti benefite za spajanje Mjesnog odbora Vukomerec sa Mjesnim odborom Borongaj Lugovi.

Predsjednik izvještava Vijeće o radnjama koje poduzete između dvije sjednice čime je dnevni red iscrpljen.


Predsjednik zaključuje sjednicu u 20.30 sati.


Zapisnik vodio:
Vladimir Marenić

Predsjednik VMO Vukomerec

Vladimir Marenić

